## Educació presenta als centres educatius el Concurs Desafiament Minecraft Education 2024-2025 sobre ús responsable de noves tecnologies

*** El concurs es dirigix al professorat i alumnat de 1r, 2n i 3r de l’ESO de centres públics i concertats de la Generalitat Valenciana
* La directora general d’Innovació i Inclusió Educativa ha explicat que el programa pretén aprofitar les tecnologies digitals per a desenrotllar un projecte sobre matèries curriculars**

La Conselleria d’Educació, Cultura, Universitats i Ocupació ha donat a conéixer als centres educatius de la Comunitat Valenciana les instruccions per a participar en el Concurs Desafiament Minecraft Education 2024-2025, que fomenta l’ús responsable de les noves tecnologies entre l’alumnat.

Minecraft Education és una ferramenta interdisciplinària que permet, a través de les habilitats digitals, fomentar la comunicació, la creativitat i el pensament crític, així com desenrotllar competències socials i emocionals que contribuïsquen a una educació de qualitat.

El concurs es dirigix al professorat i a l’alumnat de centres públics i privats concertats de 1r, 2n i 3r d’Educació Secundària Obligatòria de la Comunitat Valenciana.

Durant la sessió telemàtica de presentació del programa celebrada este dijous, la directora general d’Innovació i Inclusió Educativa, Xaro Escrig, ha explicat el propòsit del concurs, que és “acostar de manera segura, responsable i inclusiva l’alumnat a la tecnologia per a elaborar un projecte final sobre matèries curriculars”.

Concretament, el projecte ha d’estar relacionat amb alguna de les següents quatre matèries: Tecnologia i Informàtica, Biologia i Geologia, Matemàtiques o Geografia i Història.

Tota la informació sobre este concurs es pot consultar [en esta web](https://ceice.gva.es/va/web/innovacion-educacion/minecraft-education).

Fecha: 13/02/2025